প্রধানমন্ত্রীর আসনে বসার আগেই আবার প্রাক্তন স্ত্রীর নিশানায় ইমরান খান। উলটো দিকে ইমরানও রেহামের সঙ্গে বিয়ের অভিজ্ঞতা নিয়ে তির্যক মন্তব্য করলেন। 
এক সর্বভারতীয় সংবাদমাধ্যমের প্রতিবেদন অনুযায়ী, রেহাম খানের দাবি, ইমরান ভুডুর মতো বেশ কিছু ধর্মীয় আচার করেন। বাড়িতে ধর্ম আচরণের সময়ে অদ্ভুত কাজ করতেন ইমরান। 

এই বিষয়ে অন্যান্য খবর

ইমরান খানের ডাকসাইটে বান্ধবীদের চিনে নিন


অন্যদিকে ইমরানও রেহাম খানের সম্পর্কে বলেন, ‘‘আমি রেহাম সম্পর্কে সাধারণত কিছু বলি না। কিন্তু আমি এটা বলব যে আমি জীবনে যে ভুলগুলি করেছি তার মধ্যে আমার দ্বিতীয় বিয়ে সবথেকে বড় ভুল।’’
আগামী ১১ অগস্ট পাকিস্তানের নয়া প্রধানমন্ত্রী হিসেবে শপথ নিতে চলেছেন ইমরান খান। তার আগেই আবার তোপ দাগলেন রেহান। যদিও কয়েকমাস আগে সাংবাদিক রেহাম তাঁর বায়োগ্রাফিতেও ইমরান সম্পর্কে নানা কথা খোলসা করেছেন। যদিও পাক জনতার কাছে ইমরানের ব্যক্তিগত জীবন নিয়ে এই সব কথা কোনও প্রভাব বিস্তার করতে পারেনি।